ΓΡΑΠΤΗ ΕΡΩΤΗΣΗ E-0859/00

υποβολή: Mara Sornosa Martnez (PSE) προς την Επιτροπή

(22 Μαρτίου 2000)

Θέμα: Κατασκευή εργοστασίου εμφιάλωσης στην κανάρια νήσο La Gomera (Κανάρια, Ισπανία)

Στη νήσο La Gomera κατασκευάζεται την περίοδο αυτή εργοστάσιο εμφιάλωσης ύδατος. Το σχέδιο αυτό χρηματοδοτείται από ευρωπαϊκά κεφάλαια, επειδή περιελήφθη στο Επενδυτικό Σχέδιο για τη La Gomera το οποίο εισπράττει κοινοτικές ενισχύσεις.

Παραταύτα, οι κατασκευαστικές εργασίες γι' αυτό το εργοστάσιο που έχουν ήδη φθάσει το δεύτερο στάδιο, προσκρούουν στην έντονη αντίδραση των γειτονικών ενώσεων, αγροτικών οργανώσεων και οικολογικών ομάδων οι οποίες έχουν καταγγείλει στα τοπικά, εθνικά και κοινοτικά θεσμικά όργανα ότι:

- το εργοστάσιο θα έχει αρνητικές περιβαλλοντικές συνέπειες σε δύο περιοχές που τυγχάνουν προστασίας λόγω της οικολογικής σπουδαιότητάς τους, και συγκεκριμένα στη Palmeral de Tagaluche και Lomo del Carretn (αριθ. μητρώου LIFE:ES 7020108 και ES 7020037 αντιστοίχως)"

- το σχέδιο δεν έχειποβληθεί στηνποχρεωτική μελέτη αξιολόγησης του περιβαλλοντικού αντίκτυπου, όπως αναγνώρισε το Υπουργείο Περιβάλλοντος της περιφερειακής κυβέρνησης των Καναρίων. Υπάρχει μόνο μια αμφιβόλου αξιοπιστίας μελέτη του περιβαλλοντικού αντίκτυπου που εκπονήθηκε με εντολή του δήμου της Valle Gran Rey, η οποία είναι ο κατασκευαστής καιποστηρικτής του έργου"

- θα στερήσει από τους αγρότες το νερό άρδευσης το οποίο προσπορίζονται βάσει του συστήματος κοινής γης από τις πηγές Mena, Choquete και Tederas. Όπως ισχυρίζονται οι καταγγέλλοντες, αν συνεχισθεί ο ρυθμός εξαγωγής ύδατος που έχει προγραμματίσει το εν λόγω εργοστάσιο, τότε το ποτάμιο ρεύμα που τροφοδοτεί τις πηγές θα εξαντληθεί εντός πέντε ετών"

- το σχέδιο έχει χαρακτηρισθεί κοινωφελές, ενώ στην πραγματικότητα αναμένεται να δημιουργηθούν μόνο επτά θέσεις εργασίας και θα πληγούν 116 αγρότες. Αν συνεχισθούν οι κατασκευαστικές εργασίες, θα σημαίνει ότιπερτερούν τα ιδιωτικά συμφέροντα του εργοστασίου εμφιάλωσης έναντι των κοινωνικών συμφερόντων των θιγόμενων κατοίκων.

Έχονταςπόψη τα ανωτέρω:

- Δε νομίζει η Επιτροπή ότι οι χρηματοδοτημένες με κοινοτικά κεφάλαια κατασκευαστικές εργασίες αυτού του εργοστασίου εμφιάλωσης παραβαίνουν σημαντικές περιβαλλοντικές οδηγίες όπως την οδηγία 97/11/ΕΚ περί αξιολόγησης του περιβαλλοντικού αντίκτυπου(1) και την οδηγία 92/43/ΕΚ περί προστασίας των βιότοπων(2);

- Θα μπορούσε η Επιτροπή να αναφέρει τι μέτρα έχουν ληφθεί για την καταγγελία αριθ. 99/4875, SG(99) A/10714/2, την οποία κατέθεσε η κ. M.A. Rodrguez εξ ονόματος της 'Plataforma por la Defensa del Agua' (Πλατφόρμα για την Προστασία του Νερού μας) (Tagaluche);

- Θα ήταν διατεθειμένη η Επιτροπή να αποστείλει αντιπροσωπεία στη La Gomera για να διερευνήσει τον πραγματικό αντίκτυπο των κατασκευαστικών εργασιών του εργοστασίου εμφιάλωσης επί του περιβάλλοντος των προαναφερθεισών προστατευόμενων περιοχών καθώς και επί των αγροτικών δραστηριοτήτων;

(1) ΕΕ L 73 της 14.3.1997, σελ. 5.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(8 Μαΐου 2000)

Οι φυσικές τοποθεσίες Taguluche και Lomo del Carretn, με αντίστοιχη έκταση 140 και 263 εκτάρια έχουν συμπεριληφθεί από τις ισπανικές αρχές στον εθνικό κατάλογο τοποθεσιών που ενδέχεται να έχουν κοινοτικό ενδιαφέρον και είναι πιθανόν να ενταχθούν μελλοντικά στο δίκτυο Natura 2000 βάσει της οδηγίας 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας.

Σε ό, τι αφορά το κατασκευαστικό έργο εμφιαλωτηρίου ύδατος στο Taguluche, στην κοινότητα Valle Gran Rey της νήσου La Gomera, των Καναρίων Νήσων στην Ισπανία, κρίνονται σκόπιμο να διευκρινισθεί ότι εν προκειμένω η Επιτροπή έχει γίνει αποδέκτης παραπόνων.

Ο συγκεκριμένος φάκελος έχειποβληθεί προς εξέταση στην Επιτροπή ώστε να καθορισθεί κατά πόσον το αναφερόμενο εκ μέρους του Αξιότιμου Μέλους του Κοινοβουλίου έργο ενδέχεται να έχει σοβαρές επιπτώσεις στις αναφερθείσες περιοχές λαμβάνονταςπόψη τους στόχους της οδηγίας 92/43/ΕΟΚ, καθώς και κατά πόσον κρίνεται σκόπιμο, εφόσον κάτι ανάλογο συμβαίνει, να εφαρμοσθούν οι διατάξεις του άρθρου 6. Στο πλαίσιο της εξέτασης της προσφυγής, η Επιτροπή κάλεσε της ισπανικές αρχές να διατυπώσουν παρατηρήσεις για το προαναφερθέν έργο.

Σχετικά με τη χρηματοδότηση του έργου, κρίνεται σκόπιμο να διευκρινισθεί ότι το εν λόγω έργο δεν είναι αποδέκτης κοινοτικής ενίσχυσης στο πλαίσιο των παρεμβάσεων του Ευρωπαϊκού Ταμείου Περιφερειακής Ανάπτυξης (ΕΤΑΠ).

Εν πάσει περιπτώσει η Επιτροπή,πό την ιδιότητα του θεματοφύλακα των συνθηκών, θα λάβει τα απαραίτητα μέτρα προκειμένου να εξασφαλίσει την τήρηση του κοινοτικού δικαίου και στην συγκεκριμένη περίπτωση.